Bobby Pearce

Henry Robert ”Bobby” Pearce (30. syyskuuta 1905 – 20. toukokuuta 1976) oli australiassyntyinen, myöhemmin Kanadassa asunut soutaja ja olympiavoittaja. Miesten yksikkösoudussa hän voitti kaksi olympiakultaa: Amsterdamissa 1928 ja Los Angelesissa 1932.

Amsterdamin kisojen neljännesfinaalissa Pearce joutui pysähtymään kesken matkan kun sorsaperhe ui hänen soutulinjansa läpi. Hän kuitenkin voitti eränsä. Finaalissa hän voitti peräti 9,8 sekunnin erolla seuraavaan. Olympiakisojen välissä hän muutti Hamiltoniin Kanadaan. Vuoden 1932 kisoissa hänestä tuli ensimmäinen yksikkösoudun kaksinkertainen olympiavoittaja.

Aiheesta muualla

Luokka:Australialaiset olympiavoittajat
Luokka:Australialaiset soutajat
Luokka:Vuonna 1905 syntyneet
Luokka:Vuonna 1976 kuolleet